Mēs visi gan mācāmies,
gan mācām citus.
Tas esmu es, iedvesmojoties no
mana pirmā pasniedzēja,
manas mātes,
un te esmu es, pasniedzot
ievadu mākslīgajā intelektā
200 studentiem
Stenfordas universitātē.
Mēs ar studentiem
izbaudījām šo nodarbību,
bet man ienāca prātā, ka,
lai arī šīs nodarbības tēma
ir progresīva
un mūsdienīga,
mācībās izmantotā tehnoloģija tāda nav.
Es būtībā izmantoju
tās pašas tehnoloģijas,
kā šajā 14. gadsimta klasē.
Pievērsiet uzmanību, mācību grāmata,
zinošais vīrs uz skatuves
un guļošais puisis
aizmugurē. (Smiekli)
Tāpat kā šodien.
Tā nu mēs ar līdzskolotāju
Sebastiānu Trūnu domājam,
ka jābūt labākam veidam.
Mēs izaicinājām paši sevi
izveidot tiešsaistes klasi,
kas kvalitātes ziņā būtu līdzvērtīga
vai pat labāka par mūsu Stenfordas klasi,
taču zināšanas sniegtu jebkuram
visā pasaulē bez maksas.
Mēs paziņojām par šo klasi 29. jūlijā,
un divu nedēļu laikā jau bija pieteikušies
50 000 cilvēku.
Šis skaitlis pieauga līdz 160 000 studentiem
no 209 valstīm.
Mēs bijām saviļņoti par
šādu publiku,
un nedaudz nobijušies par to, ka mēs
vēl nebijām beiguši gatavošanos klasei. (Smiekli)
Tā nu mēs ķērāmies pie darba.
Mēs pētījām, ko bija darījuši citi un
kas no tā būtu izmantojams, un kas mums būtu jāmaina.
Bendžamins Blūms bija parādījis,
ka viens pret vienu mācīšana ir visefektīvākā,
tādēļ mēs centāmies to īstenot,
līdzīgi kā es ar savu māti,
pat ja mēs zinājām,
ka tas būs viens pret tūkstošiem.
Lūk, video kamera filmē mani no augšas,
ierakstot, kā es runāju
un zīmēju uz papīra lapas.
Students sacīja: „Šajā klasē ir sajūta,
kā sēžot bārā
kopā ar tiešām gudru draugu,
kurš izskaidro kaut ko,
ko neesi sapratis, bet tūlīt sapratīsi.”
Tas ir tieši tas, pēc kā mēs tiecāmies.
No „Khan Academy” darba mēs ievērojām,
ka īsi, 10 minūtes gari video
strādā daudz labāk kā centieni
ierakstīt stundu garu lekciju
un to ievietot maza izmēra ekrānā.
Mēs izlēmām padarīt to vēl īsāku
un vēl interaktīvāku.
Mūsu parastā lekcija ir divas minūtes gara,
dažreiz īsāka, bet nekad ilgāka
par sešām minūtēm, un tad mēs taisam pārtraukumus
pārbaudes jautājumiem, lai radītu
viens pret vienu mācību sajūtu.
Šeit, es skaidroju, kā dators izmanto
angļu valodas gramatiku
teikumu analizēšanai, un te
ir pārtraukums un studentam
ir jāparāda, jāsaprot, kas notiek,
un jāatzīmē pareizās ailītes
pirms viņiem ir atļauts turpināt.
Studenti mācās vislabāk,
aktīvi vingrinoties.
Mēs vēlējāmies viņus iesaistīt, mudināt tvert
neskaidro un palīdzēt pašiem nonākt
pie galvenajām idejām.
Mēs lielākoties izvairījāmies no šādiem jautājumiem
„Lūk, formula, tagad
izskaidro man Y vērtību,
ja X ir vienāds ar divi.”
Mēs devām priekšroku atvērtā tipa jautājumiem.
Kāds students rakstīja: „Nu es redzu
„Bayes” tīklus un piemērus
spēļu teorijai visur, kur skatos.”
Man patīk šāda veida atbilde.
Tas ir tieši tas, ko vēlējāmies panākt.
Mēs nevēlējāmies, lai studenti mācās no galvas formulas,
mēs vēlējāmies mainīt to,
kā viņi raugās uz pasauli.
Mums izdevās.
Vai varbūt vajadzētu teikt, izdevās studentiem.
Tas ir nedaudz ironiski,
ka mēs gatavojāmies mainīt tradicionālo izglītību,
un to darot, esam nonākuši pie tādas
tiešsaistes klases,
kas ir daudz līdzīgāka tradicionālajām koledžas klasēm,
nekā citas tiešsaistes klases.
Lielākajā daļā tiešsaistes klašu, video ir pieejami vienmēr.
Jūs varat tos skatīties jebkurā laikā, kad vēlaties.
Bet, ja varam to darīt jebkurā laikā,
tas nozīmē, ka varat to darīt arī rīt.
Un, ja varat to darīt rīt,
tad varat to nekad
arī neizdarīt. (Smiekli)
Tāpēc atgriezām tādu jaunievedumu
kā termiņus. (Smiekli)
Jūs varat skatīties video
jebkurā laikā nedēļas ietvaros,
taču nedēļas beigās
jūsu mājasdarbam bija jābūt izpildītam.
Tas motivēja studentos neapstāties, un
arī nozīmēja to, ka visi strādāja
pie vienas un tās pašas lietas vienlaicīgi.
Tādējādi, dodoties uz diskusiju forumu,
jums varat dažās minūtēs saņemt atbildi no saviem biedriem.
Nu es jums parādīšu dažus forumus, lielākā daļa
no tiem ir pašu studentu organizēti.
No Dafnes Koleras un Endrjū Inga mēs esam iemācījušies
ideju par „lēkājošo” klasi.
Studenti skatās video
katrs pats par sevi, un tad
sanāk kopā un diskutē par tiem.
No Erika Mazura es iemācījos par biedru mācīšanu,
to, ka klasesbiedri var būt labākie skolotāji,
jo viņi ir tie,
kas vēl atcerās, kā tas ir - nesaprast.
Sebastiāns un es esam kaut ko no tā aizmirsuši.
Protams, mēs nevarējām
izveidot klasi, kurā diskutē
desmitiem tūkstošu studentu,
tāpēc mēs iedrošinājām un uzturējām šādus tiešsaistes forumus.
Visbeidzot, no „Māci Amerikai”
es iemācījos, ka klasē
galvenais nav informācija.
Svarīgāka ir motivācija un apņēmība.
Ir ļoti svarīgi, lai studenti redzētu,
ka mēs viņu dēļ smagi strādājam un
viņi visi viens otru atbalsta.
Klase ilga 10 nedēļas,
beigās apmēram puse no 160,000 skolēniem nedēļā
noskatījās vismaz vienu video
un vairāk nekā 20,000 izpildīja katru mājasdarbu,
to pildīšanā ieguldot no 50 līdz 100 stundām.
Viņi saņēma šo sasnieguma apliecinājumu.
Ko mēs esam iemācījušies?
Mēs izmēģinājām dažas vecas
un dažas jaunas idejas, un salikām tās kopā,
taču ir vēl idejas, ko izmēģināt.
Sebastians pašlaik māca vēl vienu klasi.
Es vadīšu vienu klasi rudenī.
Arī Stanford Coursera, Udacity, MITx
un citur tiek rīkotas līdzīgas klases,
Tas ir patiesi aizraujošs laiks.
Taču man visaizraujošākā
daļa tajā visā ir mūsu ievāktie dati.
Mēs esam ievākuši tūkstošiem
mijiedarbību no katra studenta katrā klasē,
pavisam miljardiem mijiedarbību,
un nu mēs varam sākt tās analizēt
un no tā mācīties,
eksperimentēt,
tad arī sāksies īstā revolūcija.
Un jūs redzēsiet rezultātu
jaunā apbrīnojamu studentu paaudzē.
(Aplausi)